open-index/open-wikipedia-markdown huggingface dataset:
سنجنا سنگھی

سنجنا سنگھی (پیدائش 2 ستمبر 1996ء) ایک بھارتی اداکارہ اور ماڈل ہیں جو ہندی زبان کی فلموں میں کام کرتی ہیں۔  سنجناسنگھی نے اپنے فلمی زندگی کا آغاز بطور ایک بچہ اداکار 2011ء کی فلم راک اسٹار سے کیا۔ بعد میں، وہ 2017ء کی فلموں ہندی میڈیم اور فکرے ریٹرنز میں معاون کرداروں میں نظر آئیں۔  سنجنا کا پہلا مرکزی کردار مکیش چھابڑا کی 2020ء میں آنے والی ایک فلم دل بیچارا میں سوشانت سنگھ راجپوت کے مدمقابل تھا۔وہ ایک آنے والی فلم اوم: دی بیٹل ود ان میں آدتیہ رائے کپور کے مدمقابل کام کریں گی، جسے زی اسٹوڈیو نے پروڈیوس کیا ہے۔

## ابتدائی زندگی
سنجنا سنگھی 2 ستمبر 1996ء کو دہلی، بھارت میں پیدا ہوئیں۔ سنجنا کے والد سندیپ سنگھی ایک تاجر جب کہ والدہ شگن ایک گھریلو خاتون ہیں۔اس کا ایک بھائی ہے جس کا نام سمیر ہے۔ سنجنا نے دہلی کے ماڈرن اسکول سے اپنی ابتدائی تعلیم حاصل کی اور پھر اس کے بعد انھوں نے 2017ء میں لیڈی شری رام کالج، دہلی سے صحافت اور ماس کمیونیکیشن میں گریجویشن کی ڈگری حاصل کی تھی۔
## فنی زندگی
سنجنا سنگھی نے 2011ء میں امتیاز علی کی رومانوی ڈراما فلم راک اسٹار سے اداکاری کا آغاز کیا۔ مکیش چھابڑا نے انھیں اپنے اسکول میں اسٹیج پر پر فارم کرتے ہوئے دیکھا اور انھیں اس فلم کے لیے چُنا۔  2017ء میں، انھوں نے فکرے ریٹرنز اور ہندی میڈیم میں اداکاری کے جوہر دکھائے۔ 
2018ء میں، انھیں دل بیچارا کے لیے مرکزی کردار کے طور پر چنا گیا، جس میں انھوں نے سشانت سنگھ راجپوت کے ساتھ اداکاری کی۔ یہ کہانی دی فالٹ ان آور اسٹارز ناول کی بنیاد پر تھی۔ 

سنجنا سنگھی تانشق، کیڈبری، ایئرسیل، کوکا کولا، منترا اور ڈابر جیسی بڑی ہندوستانی و عالمی کمپنیوں کے اشتہارات میں بھی جلوہ گر ہو چکی ہیں۔ وہ گرو رندھاوا کے میوزک ویڈیو 'مہندی والے ہاتھ' میں بھی نظر آئیں، جس کی ہدایت کاری ارویندر کھیرا نے کی تھی۔ اس کے علاوہ انھوں نے کئی ایک میوزک وڈیو میں بھی کام کیا۔

دسمبر 2020ء میں، سنگھی کو کپل ورما کے ایکشن ڈرامے اوم : دی بیٹل ود ان کے لے معاہدہ کیا اس میں وہ آدتیہ رائے کپور کی محبت کے طور پر نظر آئیں۔

## حوالہ جات

زمرہ:بھارتی فلمی اداکارائیں
زمرہ:دہلی کی اداکارائیں
زمرہ:1996ء کی پیدائشیں
زمرہ:لیڈی شری رام کالج کے فضلا
زمرہ:بقید حیات شخصیات
زمرہ:2 ستمبر کی پیدائشیں
زمرہ:دہلی کی شخصیات
زمرہ:دہلی میں پیدا ہونے والی شخصیات
زمرہ:بھارتی خواتین ماڈل
زمرہ:بھارتی ماڈل
امیر ارسلان (لوک کہانی)

***امیر ارسلان نامدار*** () ایک مشہور فارسی رزمیہ ہے، جو انیسویں صدی میں فارس کے شاہ ناصر الدین شاہ قاجار کو سنائی گئی تھی (حالاں کہ فارسی کی یہ کہانی خود بہت پرانی ہے) *محمد علی نقیب الممالک* () نے اس نظم کو خود کبھی نقل نہیں کیا، لیکن شاہ قاجار کی بیٹی نے، جو کہانیوں کی دلدادہ تھی، اس نے آخر کار اسے نقل کیا اور اسے اگلی نسلوں کے لیے محفوظ کر لیا۔

## کہانی
کہانی کا راوی اپنے مرکزی کردار **ارسلان** کی مہم جوئی کو بیان کرتا ہے۔ کہانی روم کی **بانو (لیڈی)** سے شروع ہوتی ہے (جسے قسطنطنیہ بھی کہا جاتا ہے)۔ روم کو جب یورپی حملہ آوروں نے فتح کر لیا تو حاملہ بانو اپنی جان بچانے کے لیے بھاگنے پر مجبور ہو گئی۔ بھاگ جانے کے بعد، اس کی شادی ایک مصری تاجر سے ہوئی اور اس نے اس سے ایک بچے ارسلان کو جنم دیا۔ تاجر بچے کا باپ ہونے کا دعویٰ کرتا ہے۔ لیکن، ارسلان کو اپنی شاہی اصلیت کے بارے میں معلوم ہو چکا ہوتا ہے اور وہ اپنے تخت پر دوبارہ دعویٰ کرنے کا فیصلہ کرتا ہے۔

## موافقت
اس کہانی کو شاپور یاسامی نے 1954ء میں اسکرین پلے کے طور پر ڈھالا تھا، جس میں اداکار الوش خوشابے نے ارسلان کا کردار ادا کیا تھا۔ اس کہانی کو 1965ء میں ایک میوزیکل فلم میں بھی ڈھالا گیا جس کا اسکرپٹ ڈاکٹر اسمٰعیل کوشان اور محمد علی فردین نے ارسلان کا کردار ادا کیا، جس میں کافی کامیابی حاصل ہوئی۔

 کے نام سے ایک فنٹاسی سلسلہ وار ناول یوشیکی تاناکا نے جاپانی زبان میں لکھا جو اس رزمیہ پر مبنی ہے۔ یہ پہلی بار 1986 میں شائع ہوا تھا۔ اور آفیشل گائیڈ بک *ارسلان سینکی ڈوکوہون* میں سولہ ناولوں اور ایک سائیڈ اسٹوری کے ساتھ 2017 میں ختم ہوا۔

*ارسلان*، ایک بھارتی فنٹاسی ٹیلی ویژن سلسلے جو ساگر آرٹس نے تیار کی تھی اس رزمیہ پر مبنی ہے۔ جو سونی انٹرٹینمنٹ ٹیلی ویژن پر 2008ء میں نشر کی گئی تھی اور اس میں ارسلان کا مرکزی کردار نیل بھٹ نے ادا کیا تھا۔ 

## مزید دیکھیے
* ایرانی ادب
* جام جمشید

## حوالہ جات

## بیرونی روابط
* دائرۃ المعارف ایراینکا، امیر ارسلان
*  آن لائن پی ڈی ایف متن، امیر ارسلان
* اصل کہانی کی کتاب کا تعارف

زمرہ:ایرانی لوک کہانیاں
زمرہ:فارسی ادب
زمرہ:مقالے جن میں جاپانی زبان کا متن ہے
زمرہ:فارسی اساطیر
بمباری رنگون

**بمباری رنگون** سامراجی جاپانی آرمی ایئر سروس کے ذریعے کیے گئے فضائی حملوں کا ایک سلسلہ تھا، جو دسمبر 1941 سے مارچ 1942 کے درمیان دوسری جنگ عظیم کی برما مہم کے دوران ہوا تھا۔ 8 دسمبر 1941ء کو ریاست ہائے متحدہ امریکا اور برطانیہ کے خلاف اعلان جنگ کے چند ہفتوں بعد جاپان نے برما پر اپنے حملے کی تیاری میں برما پر فضائی حملے کیے جانے کے بعد دار الحکومت رنگون پر پہلا حملہ کیا۔
## حوالہ جات

زمرہ:دسمبر 1941ء کی سرگرمیاں
زمرہ:رنگون میں بیسویں صدی
نیلم گل

**نیلم کور گل** (پیدائش 27 اپریل 1995ء) ایک ہندوستانی نژاد انگلش فیشن ماڈل ہیں۔ وہ بربیری، ایبرکرامبی اینڈ فچ جیسی بین الاقوامی کمپنیوں کے ساتھ کام کر چکی ہیں اور ووگ میں بھی جلوہ گر ہو چکی ہیں۔
## ابتدائی زندگی
نیلم گل 27 اپریل 1995ء کو، کوونٹری، ویسٹ مڈلینڈز، انگلینڈ (برطانیہ)میں ہندوستانی نژاد والدین کے ہاں پیدا ہوئیں اور 2014 ءتک لندن میں ہی مقیم تھیں۔ اس کے دادا دادی بھارت میں پیدا ہوئے تھے اور وہ بھارتی ریاست پنجاب سے تعلق رکھتے ہیں اور سکھ خاندان سے ہیں۔ نیلم نے اپنے یوٹیوب چینل کے ذریعے معاشرے میں خواتین کے خلاف غنڈہ گردی، ڈپریشن اور لڑکیوں کو جسمانی صلاحیتوں پر اعتماد کے فقدان جیسے مسائل کے بارے میں بات کی ہے اور یہ بھی کہا ہے کہ وہ آن لائن ٹرولز کے لیے "افسوس محسوس کرتی ہیں"۔ وہ کامیابی سے یہ کام سر انجام دے رہی ہیں۔
## پیشہ وارانہ زندگی
نیلم 14 سال کی تھی، جب وہ ہر ہفتے برمنگھم بلرنگ میں چست جینس، پھٹی جینز اور اونچی ایڑی والے جوتے پہنے گھومتی تھی، اسی دوران میں ایک ماڈلنگ ایجنسی کے ایجنٹ نے اسے دیکھا اور اس سے رابطہ کیا تھا۔نیلم گل کا کہنا ہے کہ اسے کبھی یہ نہیں سکھایا گیا کہ کس طرح پوز کرنا ہے، کھڑے رہنا ہے یا پھر خود کو کس زاویے سے سامنے لانا کرنا ہے۔ یہ سب ان کی فطری صلاحیتیں ہیں جن کی بدولت اس نے اتنی جلد اور بہترین انداز میں اپنے آپ کو اس فن میں منوا لیا۔

چودہ سال کی عمر میں ہی اس نے نیکسٹ ماڈل مینجمنٹ کے ساتھ معاہدہ کیا۔ وہ **ووگ انڈیا** میں بھی جلوہ گر ہوئی ہیں۔ ستمبر 2013ء میں، نیلم گل نے لندن فیشن ویک کے دوران میں بربیری کے فیشن شو میں کیٹ واک سے اپنی فنی زندگی کا آغاز کیا۔ 2014 میں، نیلم بربیری فیشن مہم میں نمایاں ہونے والی پہلی ہندوستانی ماڈل بن گئیں۔ نومبر 2015 میں، وہ (Abercrombie & Fitch) کا بہترین حسین چہرہ بن گئیں۔ نیلم گل نے کینے ویسٹ کے فیشن ویک شو اور ڈیوئر کے لیے بھی واک کی ہے۔

## حوالہ جات

زمرہ:برطانوی خواتین ماڈل
زمرہ:بھارتی نژاد برطانوی شخصیات
زمرہ:1995ء کی پیدائشیں
زمرہ:بقید حیات شخصیات
زمرہ:انگریز خواتین ماڈل
زمرہ:بھارتی نژاد انگریز شخصیات
زمرہ:وکٹوریاز سیکرٹ کی اینجلز
سید محمد کفیل بخاری

**مولانا سید محمد کفیل بخاری** ایک پاکستانی اسلامی اسکالر اور سیاست دان ہیں جو اس وقت مجلس احرار الاسلام کے صدر کے طور پر خدمات انجام دے رہے ہیں۔ وہ اس سے قبل نائب صدر بھی رہ چکے ہیں۔

## حوالہ جات

زمرہ:بقید حیات شخصیات
زمرہ:پاکستانی اسلامی مذہبی رہنما
زمرہ:پاکستانی علمائے اسلام
زمرہ:مجلس احرار الاسلام کے صدور
سحر لطیف

**سحر لطیف** (وفات:7 جون 2021ء) یا سحر علی لطیف ایک بھارتی پروڈیوسر اور کاسٹنگ ہدایت کار تھیں، جنھوں نے بھارت میں مقیم متعدد ملکی اور بین الاقوامی فلمی منصوبوں پر کام کیا۔ بطور کاسٹنگ ہدایت کار ان کے کیریئر میں ایوارڈ یافتہ فلموں میں دی لنچ باکس، شکنتلا دیوی اور زیرو ڈارک تھرٹی شامل ہیں، ہندوستانی کاسٹنگ کے طور پر ایٹ پرے لو اور دی سیکنڈ بیسٹ ایگزوٹک میریگولڈ ہوٹل قابل ذکر ہیں، نیز ٹیلی ویژن شو میں سینس 8 اور میک مافیا شامل ہیں۔ اس نے بھارتی رومانوی ٹیلی ویژن سیریز بھاگ بینی بھاگ بھی تیار کی جس میں سوارا بھاسکر نے اداکاری کی۔ 2016ء میں، ایلے میگزین نے انھیں **'بالی ووڈ کی سب سے طاقتور نوجوان ہندوستانی خواتین**' میں سے ایک کے طور پر درج کیا۔

## پیشہ ورانہ زندگی
سحر نے بنیادی طور پر بطور کاسٹنگ ہدایت کار کام کیا، اکثر بین الاقوامی فلم اور ٹیلی ویژن منصوبوں کے ساتھ مل کر ہندوستان میں فلمائے گئے مناظر کے لیے بھارتی اداکاروں کو منتخب کیا۔ ورائٹی نے انھیں "بھارت میں یا ایک اہم بھارتی جزو کے ساتھ بین الاقوامی منصوبوں کے لیے سب سے زیادہ مطلوب کاسٹنگ ہدایت کاروں میں سے ایک کے طور پر بیان کیا"۔ اس نے متعدد معروف بین الاقوامی منصوبوں پر کام کیا جنھیں جزوی طور پر بھارت میں فلمایا گیا تھا، جن میں کیتھرین بیگلو کا زیرو ڈارک تھرٹی، جان میڈن کا دی بیسٹ ایکزیوٹک میریگولڈ ہوٹل، ریان مرفی کا ایٹ پرے لو اور دی ہنڈریڈ فٹ جرنی شامل ہیں۔ 2013ء میں، مارک بینیٹ اور رچرڈ ہکس کے ساتھ، وہ کاسٹنگ سوسائٹی آف امریکا کی طرف سے زیرو ڈارک تھرٹی پر ان کے کام کے لیے بگ بجٹ/فیچر کاسٹنگ کے لیے ایک اعزاز کے لیے نامزد ہوئی۔

بھارت میں، لطیف دی لنچ باکس کی کاسٹنگ ہدایت کار تھیں، جس نے کئی ملکی اور بین الاقوامی اعزازات جیتے۔ ابھی حال ہی میں، انھوں نے شکنتلا دیوی کے لیے بطور پروڈیوسر کام کیا، ہندوستانی ریاضی دان شکنتلا دیوی کے بارے میں ایک سوانحی فلم، جس میں ودیا بالن نے اداکاری کی، ساتھ ہی نیٹ فلکس کے لیے ایک ہندوستانی رومانوی ٹیلی ویژن سیریز بھاگ بینی بھاگ جس میں سوارا بھاسکر نے اداکاری کی تھی۔ بھاگ بینی بھاگ، میوٹینٹ اسٹوڈیو کی پروڈکشن تھی، جو لطیف اور شیوانی سرن نے 2016ء میں قائم کیا تھا۔ انھوں نے 2018ء میں ایک اسپورٹس ڈراما، گولڈ بھی تیار کیا، جس میں اکشے کمار نے اداکاری کی۔

## حوالہ جات

زمرہ:بھارتی فلمی پیشکار
زمرہ:بالی وڈ
زمرہ:بھارتی خواتین فلم پروڈیوسرز
زمرہ:ویکی ڈیٹا سے مطابقت رکھنے والی مختصر تفصیل
نیند کی بیماری

**[[نیند]] کی بیماری** افریقی نیند کی بیماری یا صرف نیند کی بیماری کے نام سے بھی جانا جاتا ہے، انسانوں اور دوسرے جانوروں میں کیڑے سے پیدا ہونے والا پرجیوی انفیکشن ہے۔ [3] یہ trypanosoma brucei نامی انواع کی وجہ سے ہوتا ہے ۔ [3] انسان دو قسموں سے متاثر ہوتے ہیں، trypanosoma brucei gambiense (tbg) اور trypanosoma brucei rhodesiense (tbr)۔ ٹی بی جی رپورٹ شدہ کیسز میں سے 98 فیصد سے زیادہ کا سبب بنتا ہے ۔ [1] دونوں عام طور پر ایک متاثرہ سیسی مکھی کے کاٹنے سے پھیلتے ہیں اور دیہی علاقوں میں زیادہ عام ہیں۔ [3]
بھومیکا اروڑہ

**بھومیکا اروڑا** ایک ہندوستانی فیشن ماڈل ہیں۔

بھومیکا فروری 2016 کو ووگ انڈیا کی کور ماڈل تھی اور اسے ووگ انڈیا نے اگلی انڈین سپر ماڈل کا نام دیا تھا۔ 

بھومیکا امریکن ووگ ، برٹش ووگ ، ووگ انڈیا ، ووگ پیرس ، ٹین ووگ ، ایلے یو ایس اے، میری کلیئر اٹالیا، آئی ڈی میگزین ، لو میگزین ، ایل آفیشل انڈیا، انٹرویو جرمنی اور او ایم این او میگزین کے چنیدہ صفحات میں جلوہ گرہوئی ہیں ۔   انھوں نے پیرس میں ڈریس وان نوٹن کے موسم خزاں/موسم سرما کے 2014/2015 کے منتخب فیشن کے لیے اپنا پہلا بین الاقوامی رن وے شو چلایا۔  تاہم، ان کا بریک آؤٹ سیزن 2015 کے موسم خزاں کے لیے کیے گئے شوز تھے جب انھوں نے نیویارک فیشن ویک میں الیگزینڈر وانگ کے لیے پہلی بار ریمپ پر چلتے ہوئے اپنے فن کا مظاہرہ کیا تھا۔ تین دن بعد، انہون نے ویرا وانگ کے لیے کیٹ واک کی تھی اور Vogue.com نے اانہیں اپنی فہرست "7 چیزیں جو آج ہمیں پسند ہیں" ("7 Things We Loved Today")میں نمبر 3 کے طور پر منتخب کیا تھا۔  نیویارک فیشن ویک میں اپنے فن کے مظاہرے کے بعد، بھومیکا نے لندن فیشن ویک میں جا کر حصہ لیا اور یہاں پہلی بار اپنے فن کا مظاہرہ کیا اگرچہ نیویارک میں بھی انھوں نے پہلی بار ہی اس شو میں شرکت کی تھی اس سیزن میں میلان جانے سے پہلے ڈاکس ، گیرتھ پگ ، جوناتھن سانڈرز ، پرین اور سیمون روچا کے لیے واک کرتے ہوئے، وہ کارل لیگرفیلڈ کے لیے بھی اور فینڈی شو کے لیے بھی کیٹ واک کرتی رہیں۔

موسم خزاں 2015 اور خزاں 2016 کے سیزن کے درمیان، بھومیکا نے بڑے برانڈز اور ڈیزائنرز جیسے ہرمیس، چینل، فینڈی، ورساسی، جین پال گالٹیئر، کینزو، ڈریس وان نوٹن، مسونی، ڈی ایس اسکوائرڈ2، منیش اروڑہ، فیراگامو، ایٹرو، رابرٹو کیولی، کے لیے واک کی۔   اپنی اس واک کے دوران میں وہ خاص طور پر H&M فال/ونٹر 2016-2017 کے ریڈی ٹو وئیر فیشن شو کے فائنل کے دوران دو بار گربھی گئی تھیں۔ 

انہون نے کیوبا میں چینل کے کروز 2016/2017 شو میں کارل لیگر فیلڈ کے لیے بھی واک کی تھی جو ہوانا میں نوآبادیاتی بلیوارڈ نامی مشہور پاسیو ڈیل پراڈو میں منعقد کی گئی تھی۔۔  ووہ ایک مختصر فلم میں بھی نظر آئیں، جسے نک نائٹ نے ڈیزڈ اینڈ کنفیوزڈ کے لیے شوٹ کیا تھا،.

## ابتدائی زندگی
بھومیکا ارورہ نے چندی گڑھ سے بزنس ایڈمنسٹریشن میں بیچلر کی تعلیم حاصل کی۔  بھومیکا نے 2014 میں ڈریس وان نوٹن کے لیے 26 سال کی عمر میں پہلی بار بین الاقوامی طور پر اپنے فن کا مظاہرہ کیا تھا تاہم، وہ اپنے 2015 کے موسم خزاں/موسم سرما کے فیشن سیزن کے لیے قابل ذکر ہے جہاں وہ الیگزینڈر وانگ نیم کی ماڈل خصوصی تھیں، انھوں نے 2015 کے موسم خزاں/موسم سرما کے لیے کل 25 شوز کیے 

## حوالہ جات

زمرہ:1988ء کی پیدائشیں
زمرہ:نئی دہلی کی شخصیات
زمرہ:دہلی کی خواتین ماڈل
زمرہ:بقید حیات شخصیات
زمرہ:ویکی ڈیٹا سے مختلف مختصر وضاحت
زمرہ:1990ء کی دہائی کی پیدائشیں
زمرہ:بھارتی خواتین ماڈل
اميہ ابو حنا

**اميہ ابو حنا**  (ولادت: 7 مارچ 1961ء) فن لینڈ میں مقیم فلسطینی نزاد مصنفہ، ناول نگار، کالم نگار اور صحافی ہیں۔ وہ ہلسنکی شہر کونسل کی رکن بھی رہ چکی ہیں۔ ان کی ولادت حیفا اسرائیل میں ایک فلسطینی خاندان میں ہوئی۔ 1981ء میں وہ فن لینڈ چلی گئیں۔ 2011ء میں انھوں نے امیسٹرڈیم کا رخ کیا جہاں وہ اپنی جنوبی افریقی بیٹی کے ساتھ رہتی ہیں۔

## پیشہ ورانہ زندگی
1980ء کی دہائی میں وہ ہلسنکی شہر کی کونسل رکن رہیں۔ ان کا تعلق دی گرین پارٹی سے تھا۔ وہ ریئل اسٹیٹ بارڈ آف ہلسنکی کی رکن بھی رہ چکی ہیں۔ 1990ء کی دہائی میں وہ صحافت اور ڈاکیومینٹری بناتی تھیں۔ اسی دوران میں وہ کالم بھی لکھا کرتی تھیں۔ وہ فن لینڈ کی نشریہ کمپنی وائی ایل ای کے ہفتہ واری کرنٹ افیئر سیریز کو پیش کرنے والی پہلی سیاہ پوش خاتون ہونے کی حیثیت سے بہت مشہور ہوئیں۔ 2000ء کی دہائی میں وہ آرٹس کونسل فن لینڈ کی رکن رہیں اور اس کے ملٹی کچلرل کی مسند نشین بھی۔

## ناول نگاری
2003ء میں ان کا پہلا ناول “نورین کورین“ منظر عام پر آیا۔ ان کی دوسری کتاب شناخت پر منبی ‘‘سینوٹ‘‘ تھی جو 2007ء میں شائع ہوئی۔ 2012ء میں ‘‘ملٹی کلٹی‘‘ اور جدید ہسلنکی کی ثقافتی تاریخ پر مبنی ‘‘الینن سلمین‘‘ 2014ء میں شائع ہوئی۔ انھوں نے بچوں کی اخلاقیات پر بھی کئی کتابیں لکھیں۔ 2014ء میں ‘‘اے چینجنگ ورلڈ، پرسپیکٹیو آن ہیریٹیج‘‘ کی شریک مصنفہ رہیں۔ ان سب کے علاوہ انھوں نے کئی کالم لکھے۔ اان کے زیادہ تر کالم میٹرو انٹرنیشنل، سوومین کوالٹری اور ہسلنکی سنومات میں شائع ہوئے۔

ان کی ادبیات، ناول نگاری اور صحافت میں گران قدر خدمات کی عوض انھیں کئی اعزازات سے بھی وازا گیا۔ جیسے 2008ء میں کلیوالا وومنس ایسو سی اے شین کی جانب سے ‘‘لارین پراکسے اعزاز۔ فنش سوک سوسائٹی کی جانب سے 2004ء میں فن آف دی ایئر اعزاز۔ یونیورسٹی آف ہسلنکی کی کرسٹنا انسٹیٹیوت کی جانب سے 2004ء میں کرسٹنا آف دی ایئر اعزاز۔ فن لینڈ کی وزارت تعلیم کی جانب سے 2003ء میں فن لینڈ اعزاز اور 2002ء میں صحافت کی دنیا میں غیر معمولی خدمات پر بونیر گرانڈ جرنلسٹ اعزاز سے نوازا گیا۔

## حوالہ جات

زمرہ:1961ء کی پیدائشیں
زمرہ:بقید حیات شخصیات
زمرہ:بیسویں صدی کی فنی خواتین سیاست دان
زمرہ:فنی خواتین صحافی
زمرہ:فنی مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی فنی خواتین سیاست دان
زمرہ:بیسویں صدی کی فنی مصنفات
زمرہ:اکیسویں صدی کی فنی مصنفات
زمرہ:فنی مصنفات
زمرہ:فلسطینی مصنفات
زمرہ:اکیسویں صدی کی فنی خواتین
زمرہ:حیفا کی شخصیات
فاطمہ اکبری

**فاطمہ  ایک [[افغان]] کاروباری اور خواتین کی وکیل ہیں، جو گلستان صداقت کمپنی اور [[غیر سرکاری تنظیم]] خواتین کے امور کی کونسل کی بانی ہیں۔ 2011ء میں، انھیں 10,000 خواتین کامیاب کاروباری اعزاز ملا۔


== کاروباری زندگی ==
فاطمہ اکبری کو 1999ء میں اپنے شوہر کی موت کے بعد اپنے بچوں کی کفالت کے لیے بڑھئی کا کام شروع کیا، وہ اصل میں [[ایران]] میں تعمیراتی جگہوں پر کام کرتی تھیں، جہاں [[طالبان]] کے افغانستان پر کنٹرول کے بعد ان کا خاندان فرار ہو گیا تھا۔ 2003ء میں، وہ وطن واپس آئی اور کابل میں ایک کارپینٹری اسکول کے ساتھ **گلستان صداقت کمپنی** قائم کرکے فرنیچر بنانے کا کاروبار شروع کیا۔ اس نے افغانستان میں لڑائی کے دوران ہلاک یا معذور ہونے والے مردوں کی بیویوں کو کمائی کے ذریعہ افرادی قوت فراہم کرنے کی کوشش کی۔ 2009ء میں، اس نے امریکن یونیورسٹی آف افغانستان میں [[گولڈمن سیکس]] کے زیر اہتمام 10,000 خواتین کے پروگرام میں داخلہ لیا، ایک پروگرام تھا جس کا مقصد ترقی پزیر ممالک کی خواتین کو کاروبار اور انتظام میں تربیت دینا تھا۔

اپنے آپریشنز اور خواتین کی خواندگی کی کلاسوں کو بڑھانے میں، اکبری مقامی رہنماؤں کے ساتھ بات چیت کے باوجود طالبان کے زیر کنٹرول علاقوں میں کام کرنے میں کامیاب رہی ہیں اور اس نے تبصرہ کیا ہے کہ "طالبان کے لیے یہ اچھا ہو گا کہ وہ ملک میں شامل ہوں، یہ دیکھیں کہ خواتین کے گھر سے نکلنے میں کوئی حرج نہیں ہے۔"

2004ء میں، فاطمہ اکبری نے خواتین کو دستکاری کی تربیت دینے کے ساتھ ساتھ دونوں جنسوں کو انسانی حقوق کے بارے میں تعلیم دینے کے لیے افغانستان کی [[غیر سرکاری تنظیم]] **وومن افیئر کونسل''' کی بنیاد رکھی۔ این جی او اور اس کے اپنے کاروبار کے درمیان، یہ اندازہ لگایا گیا تھا کہ 2011ء تک اس نے پورے افغانستان میں 5,610 لوگوں کو تربیت دی تھی۔

## دیگر کام
30-31 مارچ 2011ء کے دوران، اکبری ڈیلاس، ٹیکساس میں ایک 2 روزہ کانفرنس میں پینل کی رکن تھی جسے امریکا کے سابق صدر جارج ڈبلیو بش اور افغان صدر حامد کرزئی نے بلایا تھا جس کا عنوان تھا افغانستان کے مستقبل کی تعمیر: خواتین کی آزادی کو فروغ دینا اور ان کے اقتصادی مواقع کو آگے بڑھانا۔

## حوالہ جات

زمرہ:کاروبار میں افغان خواتین
زمرہ:بقید حیات شخصیات
زمرہ:اکیسویں صدی کی کاروباری شخصیات
زمرہ:افغان فعالیت پسند خواتین
زمرہ:افغان کاروباری شخصیات
زمرہ:اکیسویں صدی کی خواتین کاروباری شخصیات
زمرہ:1974ء کی پیدائشیں
زمرہ:افغان فعالیت پسند
زمرہ:ویکی ڈیٹا سے مختلف مختصر وضاحت
زمرہ:افغان فعالیت پسند برائے حقوق نسواں
زمرہ:ہزارہ شخصیات
زمرہ:افغان خواتین
زمرہ:افغانستان کی تنظیمیں
زمرہ:بیسویں صدی کی افغان خواتین
زمرہ:اکیسویں صدی کی افغان خواتین
پوجا مور

**پوجا مور** ایک ہندوستانی فیشن ماڈل ہے۔ پوجا نے 2015 میں پام سپرنگز، کیلیفورنیا میں لوئی ویٹون کے Cruise 2016 کے رن وے شو میں پہلی بار اپنے فن کا مظاہرہ کیا تھا۔

## کیریئر
یونیورسٹی میں دوران تعلیم، پوجا مور نے 2012 میں کلین اینڈ کلیئر احمد آباد ٹائمز فریش فیس کے لیے احمد آباد ریجنل فائنل جیتا تھا۔ اپنی تعلیم کے بعد اس نے گجرات چھوڑ دیا اور اپنے والدین کو بتایا کہ وہ چھٹیوں پر جا رہی ہے، اس کی بجائے وہ فیشن ماڈلنگ کی کوشش کرنے دہلی چلی گئی۔  اسی دوران اس نے اپنے دوسرے مقابلہ حسن، انڈین پرنسس 2013 میں حصہ لیا اور اپنے شہر احمد آباد کی نمائندگی کی۔  پوجا مور کو انڈین پرنسس انٹرنیشنل اور انڈین پرنسس میں جگہ نہیں ملی جسے جنت الفردوس پیا اور شرن فرنینڈس نے جیتا تھا۔   پوجا مور اور جنت الپیا نے ہندوستانی شہزادی 2013 کے بعد دوبارہ انتھک محنت کی اور یوں دونوں خواتین اکتوبر 2016 کے ووگ انڈیا کے سرورق پر ایک ساتھ جلوے بکھیر رہی تھیں۔

دہلی میں رہائش کے دوران ایک فری لانس ماڈل کے طور پر کام کرنے کے دوران، پوجا کو نومبر 2013 کو *فیمنا بھارت* میں نمائندگی کا موقع ملا.  اس کے بعد ان کا معاہدہ بھارت میں ان کی موجودہ اور مرکزی ماڈلنگ ایجنسی سے ہو گیا ۔  بھارت میں کام کرنے کے دوران میں، پوجا کے ساتھ کام کرنے والی ایک اور ماڈل جوایلیٹ ماڈل مینجمنٹ کے ساتھ بھی کام کر رہی تھی نے پوجا کی ایک تصویر لی اور اس کو انسٹاگرامپر پوسٹ کر دیا یوں پوجا ایلیٹ ماڈل مینجمنٹ کی نظروں میں آئی اور انھوں نے 2015 میں اسے بطور ماڈل کے لے لیا. 

موسم بہار/موسم گرما 2016 میں، پوجا مور نیو یارک میں گیوینچی کے لیے جا پہنچی۔ یہاں پوجا کا کیٹ واک کے دوران گرنا ویب پر وائرل ہو گئی۔   2016 میں، پوجا مزید مواقع حاصل کرنے کے لیے نیویارک شہر منتقل ہو گئی۔

ایک فیشن ماڈل کے طور پر،پوجا نے سٹیلا میک کارٹنی ، روبرٹو کیولی ، لوئس ووٹن، گیوینچی، الیگزینڈر میک کیوین، جے ڈبلیو اینڈرسن ، ڈولس اینڈ گبانا، پرابال گرونگ، الٹوزارا، ایلی ساب اور ٹاپ شاپ کے لیے واک کی ہے۔  *Mor Vogue Italia* ، *ووگ* Arabia، *ووگ انڈیا* ، *نیومیرو* چائنا، *سیمون* ، *وروے* اور * ہارپر بازار انڈیا* کے سرورق پر شائع ہو چکی ہیں۔ . 

پوجا 2014 میں تنازعات میں الجھ گئی، جب اسے دہلی گینگ ریپ فوٹو شوٹ میں ملوث ہونے کے الزام کا سامنا کرنا پڑا تھا، یہ واقعہ جس کا عنوان 'دی رانگ ٹرن' تھا جو گینگ ریپ اور اس کے نتیجے میں ایک ہندوستانی میڈیکل طالب علم کی موت کو گلیمرائز کرنے کے لیے انٹرنیٹ پر وائرل ہوا تھا۔    http://www.premium-models.com/index.php?model_department=1&model_category=1&lang=en&model_id=1867#

## حوالہ جات

زمرہ:بھارتی خواتین ماڈل
زمرہ:1991ء کی پیدائشیں
زمرہ:اتر پردیش کی خواتین ماڈل
زمرہ:بقید حیات شخصیات
زمرہ:خواتین
شربت گلہ

**شربت گلہ** (پشتو: شربت ګله؛ پیدائش:1972ء) ایک افغان خاتون ہے جو افغانستان میں سوویت جنگ کے دوران فوٹو جرنلسٹ اسٹیو میک کری کی لی گئی اپنی تصویر کی وجہ سے مشہور ہوئی، جب 12 سالہ گلہ پاکستان کے ایک مہاجر کیمپ میں رہ رہی تھی۔ افغان لڑکی کے نام سے مشہور یہ تصویر جون 1985ء میں بین الاقوامی جیوگرافک میگزین کے سرورق پر آنے کے بعد مشہور ہوئی۔ گلہ کی شناخت 2002ء تک نامعلوم تھی، جب اس کے ٹھکانے کی تصدیق کی گئی اور اس کی زندگی میں دوسری بار تصویر کھنچوائی گئی۔ 35 سال تک پاکستان میں رہنے اور ایک خاندان کی پرورش کرنے کے بعد، 2017ء میں گلہ کو جعلی شناختی دستاویزات رکھنے پر افغانستان بھیج دیا گیا۔ 2021ء میں افغانستان میں طالبان کی واپسی نے گلہ کی زندگی کو خطرے میں ڈال دیا اور اس نے نومبر 2021ء میں اٹلی میں سیاسی پناہ کی درخواست کی اور وہاں چلی گئی۔

## ابتدائی زندگی
گلہ 1972ء کے قریب ایک پشتون گھرانے میں پیدا ہوئیں۔ 1980ء کی دہائی کے اوائل میں، اس کے گاؤں پر سوویت ہیلی کاپٹروں نے حملہ کیا تھا اور ابتدائی طور پر بتایا گیا تھا کہ حملوں کے دوران اس کے والدین مارے گئے تھے۔ اس کی بہنیں، بھائی اور دادی افغانستان کی سرحد پر واقع ناصر باغ پناہ گزین کیمپ میں پاکستان منتقل ہو گئیں۔ تاہم، گلہ نے پہلے کی خبروں کو درست کرتے ہوئے کہا کہ اس کی والدہ اپینڈیسائٹس کی وجہ سے فوت ہوئیں اور جب وہ پاکستان منتقل ہوئے تو ان کے والد زندہ تھے۔

## افغان لڑکی
250px|تصغیر|شربت گلہ
1984ء میں بین الاقوامی جیوگرافک کے فوٹوگرافر اسٹیو میک کری نے جنگ کے اثرات کو دستاویزی شکل دینے کے لیے افغانستان کا سفر کیا، پناہ گزاروں کے کیمپوں کا دورہ کیا، جن میں سے اکثر افغان-پاکستان سرحد پر تھے۔ وہاں رہتے ہوئے، میک کری نے بین الاقوامی جیوگرافک کے لیے سب سے مشہور کور تصویروں میں سے ایک تصویر لی۔ جب گلہ پاکستان میں پناہ گزار کیمپ میں اسکول میں پڑھ رہی تھی، میک کری نے اس کی اور دوسری لڑکیوں کی تصویر کھنچی۔ بعد میں یہ الزام لگایا گیا کہ میک کری نے تصاویر لینے کی اجازت نہیں لی، جو پشتون ثقافت سے متصادم ہے، جہاں خواتین کو خاندان سے باہر مردوں کو اپنا چہرہ نہیں دکھانا چاہیے۔

ابتدائی طور پر، میگزین کے ایڈیٹر اس تصویر کو استعمال نہیں کرنا چاہتے تھے، لیکن آخر کار اس نے ایک سرورق کی تصویر شائع کی جسے محض افغان لڑکی کہا جاتا تھا۔ تصویر، جس میں ایک خوبصورت سبز آنکھوں کے رنگ والی لڑکی کو براہ راست عینک میں دیکھتے ہوئے دکھایا گیا ہے، افغان تنازع اور دنیا بھر کے مہاجرین کو متاثر کرنے والے مسائل کی علامت بن گئی ہے۔

بین الاقوامی جیوگرافک کے سرورق پر یہ واحد تصویر تین بار استعمال کی گئی ہے۔

## حوالہ جات

زمرہ:پشتون شخصیات
زمرہ:افغان جلاوطن
زمرہ:1970ء کی دہائی کی پیدائشیں
زمرہ:افغان پناہ گزین
زمرہ:جنگ میں بچے
زمرہ:افغان اطفال
زمرہ:ویکی ڈیٹا سے مختلف مختصر وضاحت
زمرہ:پشتون خواتین
زمرہ:بقید حیات شخصیات
جنت الفردوس پیا

**جنت الفردوس پیا** ، جن کو**پیا جنتول** بھی کہا جاتا ہے، ایک بنگلہ دیشی ماڈل، اداکارہ اور وکیل ہیں۔ وہ ایک مقابلہ حسن بھی جیت چکی ہیں جس مین انھیں مس بنگلہ دیش 2007 کا تاج پہنایا گیا تھا۔

**جنت الفردوس** نے 2008 میں اپنے ماڈلنگ کیرئیر کا آغاز 2007 میں مس بنگلہ دیش کا خطاب جیتنے کے بعد کیا۔ 2014-15 میں، انھوں نے نئی دہلی میں Mascot ماڈل مینجمنٹ کے ساتھ کام کیا، جو ہندوستان میں قائم ماڈلنگ ایجنسی ہے۔ انھوں نے 2014 میں ایک ہندی میوزک ویڈیو میں بھی کام کیا 2013 میں انھوں نے 19 ممالک کی مدمقابل حسیناؤں کو شکست دے کر مس انڈین پرنسس انٹرنیشنل کا تاج بھی جیتا۔ 

وہ اب تک کئی ڈراموں میں اداکاری کرچکی ہیں جیسے کہ *ٹو بی یا ناٹ ٹو بی* اور *پروجاپوتر سکھ دکھو* ۔

ان کی پہلی فلم *چاروبالی تھی جس کے ہدایت کار ردوان رونی تھے* یہ فلم 2012 میں آئی تھی . ان کی اگلیفلمیں *گینگسٹر ریٹرنز* اور *اسٹوری آف سمارا* تھیں۔

## حالیہ کام
**جنت الفردوس** بنگلہ دیش سے تعلق رکھنے والی *ووگ انڈیا کی* پہلی کور گرل ہیں۔ اپنے خیالات کا اظہار کرتے ہوئے انھوں نے کہا کہ وہ دیپیکا پڈوکون سے متاثر ہیں اور دیپیکا کی طرح بین الاقوامی سطح پر اپنے کیریئر کو بڑھانا چاہتی ہیں۔

فروری 2017 میں، جنت الفردوس کو TRESemmé کا برانڈ ایمبیسیڈر نامزد کیا گیا جو نیویارک فیشن ویک (NYFW) سے وابستہ بالوں کی دیکھ بھال اور اسٹائلنگ کے لیے ایک مشہور برانڈ ہے۔ اس گلیمرس ڈیوا نے اس سال NYFW میں شرکت کی۔ NYFW پوری دنیا کے سب سے بڑے فیشن ایونٹس میں سے ایک ہے جو برانڈز، ڈیزائنرز اور ماڈلز کو اکٹھا کرتا ہے۔ انھوں نے کہا کہ پہلی بنگلہ دیشی ماڈل کے طور پر وہاں آنا ایک بہت بڑا اعزاز ہے اور انھوں نے ایک متاثر کن ماڈل کے طور پر کام کرنے کی خواہش کا اظہار کیا۔

ستمبر 2018 میں، جنت الفردوس یاماہا موٹر سائیکل بنگلہ دیش کی برانڈ ایمبیسیڈر بن گئیں۔

ایک مقبول ماڈل ہونے کے ساتھ ساتھمیں انھوں نے 2017 میں بنگلہ دیش پریمئیر لیگ کی میزبانی بھی کی تھی. وہ GTV اسکرین پر BPL 2018 میں میزبان کے طور دوسری بار جلوہ گر ہوئیں۔ بی پی ایل کی میزبانی کے ان دو سیزن کی زبردست پزیرائی سے انھیں آئی سی سی 2019 کرکٹ ورلڈ کپ میں کام کرنے کے لیے بطور پریزنٹر مدعو کیا گیا۔ وہ پہلی بنگلہ دیشی دوشیزہ ہیں جنھوں نے آئی سی سی ورلڈ کپ میں بطور پریزنٹر کام کیا۔ 

## فلموگرافی

## ایوارڈز

## حوالہ جات

## بیرونی روابط

* 

زمرہ:مقالات مع رابطہ
زمرہ:غیر موجود سال پیدائش (بقید حیات شخصیات)
زمرہ:غیر موجود تاریخ پیدائش (بقید حیات شخصیات)
زمرہ:بنگلہ دیشی فاتحین مقابلہ حسن
زمرہ:جامعہ لندن کے فضلا
زمرہ:اکیسویں صدی کی بنگلہ دیشی اداکارائیں
زمرہ:بنگلہ دیشی فلمی اداکارائیں
زمرہ:بنگلہ دیشی خواتین ماڈل
زمرہ:کھلنا کی شخصیات
زمرہ:بقید حیات شخصیات
زمرہ:ویکی ڈیٹا سے مختلف مختصر وضاحت
مچھ جیل

مچھ جیل 1928ء میں بنی۔ یہ تحصیل ’’مچھ‘‘ ضلع بولان میں کوئٹہ شہر سے تقریباً 52 کلومیٹر کے فاصلے پر سبی روڈ پر واقع ہے۔یہ جیل 1106 ایکڑ رقبہ پر بنی ہے۔ اس جیل میں دس بارک ہیں۔ ہر بارک میں 40 قیدیوں کے لیے جگہ مخصوص ہے۔ ہر بارک کے ساتھ چار ملحقہ واش روم اور باہر کھلی جگہ بھی ہے۔ صبح 9 بجے قیدیوں کو بارک سے نکالا جا تا ہے۔یہ عصر کی نماز تک اس کھلی جگہ میں بیٹھتے ہیں۔ مختلف قسم کے کھیل مثلاً کرکٹ، والی بال اور فٹ بال وغیرہ کھیلتے ہیں۔ اس کے علاوہ کئی قیدی انگوٹھیاں، چوڑیاں اور ہار بنانے میں مصروف ہو تے ہیں۔ یہ ہار، انگوٹھیاں اور چوڑیاں مہنگے داموں فروخت ہوتی ہیں۔ جیل کی سب سے بیرونی دیوار بم پروف ہے۔ اس کے بعد اندر والی دیوار بھی پختہ تعمیر کی گئی ہے جس پر بجلی کا تار بھی بچھا یا گیا ہے۔بجلی کے تار کے ساتھ اگر انسانی وجود کا کوئی بھی حصہ مس ہوجائے، تو کرنٹ کے ساتھ ساتھ الارم بھی بجتا ہے جس سے جیل کے عملے کو کسی قیدی کے بھاگنے یا کسی اور ایمر جنسی کا پتا چلتا ہے۔

پہاڑٰی علاقے کے محل وقوع کے حساب سے مچھ جیل کو کالا پانی جیل بھی کہا جاتا ہے۔
## مرچی وارڈ
جیل انتظامیہ کے مطابق یہ جیل میں موجود 10 بیرکوں میں سے ایک بیرک ہے جسے بیرک نمبر 9 کہا جاتا ہے۔ یہ بیرک اے، بی کلاس، ڈیتھ سیل اور پھانسی گھاٹ سے مختلف اندھیری کوٹھری نما ہوتی ہے جہاں لڑائی جھگڑے کرنے والے مشتعل قیدیوں کو تنہائی میں رکھا جاتا ہے۔

مذکورہ بیرک میں قیدی کو پانی ملتا ہے نہ کھانا اور یہ حالات قیدی تب تک جھیلتا ہے جب تک وہ معافی نہ مانگ لے۔
## معروف قیدی
سینٹرل جیل مچھ میں بلوچ، پشتون ، سندھی اور کمیونسٹ رہنماؤں و کارکنوں کو رکھا جاتا رہا ہے۔اس جیل میں نواب اکبر خان بگٹی، نواب خیر بخش مری، سردار عطا اللہ مینگل، ہمارے قومی و انقلابی شاعر میر گُل خان نصیر، صادق عمرانی، معروف قوم پرست صحافی صدیق بلوچ، سوشلسٹوں میں کامریڈ سجاد ظہیر، شہید حمید بلوچ، کامریڈ حمیدہ گھانگھرو ، کامریڈ آصفہ رضوی اور پشتون رہنما خان عبد الصمد خان اچکزئی سمیت متعدد ناپسندیدہ افراد کو رکھا جا چکا ہے۔جبکہ صولت مرزا کو یہاں مئی 2015ء میں پھانسی بھی دی جا چکی ہے۔

## مزید دیکھیے
* مرچی وارڈ

زمرہ:پاکستان میں قید خانے
مدھو سپرے

**مدھو سپرے** (پیدائش 14 جولائی 1971) مہاراشٹر سے تعلق رکھنے والی ایک ہندوستانی سپر ماڈل ہیں۔ انھوں نے 1992 میں فیمینا مس انڈیا مقابلہ جیتا تھا۔

## کیریئر
1990 کی دہائی میں سپرے ایک ایتھلیٹ تھیں جو اس وقت شہرت کی بلندیوں پر پہنچ گئیں جب انھوں نے بہت چھوٹی سی عمر میں ماڈلنگ شروع کر دی تھی۔ بطور مس انڈیا انھوں نے 1992 کے مس یونیورس مقابلے میں ہندوستان کی نمائندگی کی، جہاں وہ دوسری رنر اپ قرار پائی تھیں۔ 

مدھو کہتی ہیں "اس مقابلے کے تمام عہدے داروں نے ہمیں بتایا تھا کہ ہمارے جوابات سچے ہونے چاہئیں،" وہ کہتی ہیںکہ انھوں نے مزید بتایا، "اوروہ دل کی آواز ہونے چاہیئں۔ ہمیں کسی نے یہ نہیں کہاکہ ہمیں سیاسی طور پر درست ہونا چاہیے۔ میں نے وہی کہا جو میرے دل نے مجھے کہا اور میں ہار گئی۔ میرے مطابق ہندوستان کئی سالوں سے غربت میں ہے، اس لیے میرے وزیر اعظم بننے سے ایک سال میں یہ اچانک تبدیل نہیں ہونے والا تھا۔ لیکن فن اور کھیل جیسے اور بھی شعبے ہیں جن میں ہم بہتری لا سکتے ہیں۔ اور ایک اسپورٹس گرل ہونے کے ناطے مجھے نقصان اٹھانا پڑا کیونکہ ہمارے پاس ہندوستان میں سامان اور گراؤنڈز نہیں ہیں۔ مختصر وقت میں اتنا کچھ کہنا تھامیں یہ سب کہنا چاہتا تھی لیکن شاید انگریزی میں اپنی ناواقفیت کی وجہ سے میں اپنا اظہار نہیں کر سکی۔"  *وہ 2003 کی فلم بوم* میں بھی کام کر چکی ہیں۔

ملند سومن ، اپنے دور کے ایک مرد سپر ماڈل، نے ٹف شوز کے پرنٹ اشتہار میں اس کے ساتھ عریاں پوز دیا۔ ممبئی پولیس کی سوشل سروس برانچ نے اگست 1995 میں مدھو اور سومن کے صرف جوتے پہنے اور ان کے گرد ایک ازگر لپیٹے ہوئے عریاں حالت میں پوز کرنے کے بعد مقدمہ درج کیا تھا۔ اژدھے کے غیر قانونی استعمال پر اشتہاری ایجنسی کے خلاف وائلڈ لائف پروٹیکشن ایکٹ کے تحت ایک اور مقدمہ درج کر لیا گیا۔ ملزمان میں متنازع اشتہار دینے والے دو میگزین کے پبلشرز اور ڈسٹری بیوٹرز، ایڈورٹائزنگ ایجنسی، دو ماڈلز اور فوٹوگرافرز شامل تھے۔ یہ مقدمہ 14 سال تک چلا جس کے بعد عدالتوں نے ملزمان کو بری کر دیا۔ 

## ذاتی زندگی
مدھو اپنے شوہر، اطالوی تاجر جیان ماریا ایمنڈاٹوری کے ساتھ اٹلی کے مشرقی ساحل پر واقع ایک چھوٹے سے شہر ریکیون میں رہتی ہے اور ہندوستان اور اٹلی کے درمیان آتی جاتی رہتی ہے۔.  ان کی ایک بیٹی ہے جس کا نام اندرا ہے۔  ایمنڈاٹوری سے اس کی ملاقات باہمی دوستوں کے ذریعے ہوئی جب وہ چھٹیوں پر ہندوستان میں تھے۔ ان کی شادی 2001 میں ہوئی، جس کے بعد وہ ریکیون میں چلی گئیں۔ 

## فلموگرافی

## حوالہ جات

## بیرونی روابط

* 
* ماڈل کی شادیاں، درحقیقت دی ٹریبیون - 28 اپریل 2002
* اچھا آدمی برا ہو جاتا ہے The Tribune – 22 ستمبر 2003

زمرہ:اکیسویں صدی کی بھارتی اداکارائیں
زمرہ:بھارتی ٹیلی ویژن اداکارائیں
زمرہ:ہندی ٹیلی ویژن کی اداکارائیں
زمرہ:مہاراشٹر کی خواتین ماڈل
زمرہ:ناگپور کی اداکارائیں
زمرہ:مس یونیورس 1992ء شرکاء مقابلہ
زمرہ:مراٹھی شخصیات
زمرہ:بقید حیات شخصیات
زمرہ:بھارتی فاتحین مقابلہ حسن
زمرہ:فیمنا مس انڈیا فاتحین
زمرہ:1971ء کی پیدائشیں
زمرہ:بھارتی خواتین ماڈل
زمرہ:ہندی سنیما کی اداکارائیں
زمرہ:خواتین
زمرہ:بالی وڈ
مونیکنگنا دتہ

**مونیکنگنا دتہ** ممبئی بھارت میں مقیم ایک بھارتی ماڈل اور اداکارہ ہیں۔ ان کا تعلق گوہاٹی، آسام سے ہے۔ انھوں نے آرمی پبلک اسکول، نارنگی، گوہاٹی میں تعلیم حاصل کی اور بعد میں دہلی یونیورسٹی کے ماتری کالج سے گریجویشن کیا۔ 

## ماڈلنگ
2001ء میں، مونیکنگنا دتہ نے فرانس کا میٹروپولیٹن ٹاپ ماڈل مقابلہ جیتا۔ اس جیت کے نتیجے میں وہ بھارت سے دو سال کے لیے پیرس، فرانس منتقل ہو گئی تھیں۔ وہاں انھوں نے کئی مشہور فیشن ڈیزائنرز کے لیے ماڈلنگ کی۔ کچھ قابل ذکر فیشن ڈیزائنرز جن کے ساتھ انھوں نے کام کیا ان میں ویوین ویسٹ ووڈ، یوجی یاماموتو، کرسچن ڈائر، لیونارڈ اور چلو شامل ہیں۔وہاں قیام کے دوران میں انھوں نے ویوین ویسٹ ووڈ کے، یوجی یاماموتو، کرسچیئن ڈائر، لیونارڈ اور چلو کے لیے ریمپ واک کی۔ انھوں اس عرصے کے دوران میں میک کاسمیٹکس کے لیے بھی ماڈلنگ کی۔ نیو یارک ٹائمز جیسے بین الاقوامی پریس نے انھیں ایک غیر ملکی بھارتی خوبصورت دوشیزہ کے طور پر سراہا تھا۔ وہ کے اداریے میں شائع *ووگ*، *ایلی کے*، *ٹینک میگزین* اور اطالوی *ہارپر بازار* اور اندر چلا گیا ہے پیرس فیشن ویک، بھارت میں فیشن ویک، میلان فیشن ویک اور آسٹریلیا فیشن ویک۔ اس کے پیرس سے واپسی پر، وہ معروف ملبوسات اور زیورات برانڈز کے لیے ٹیلی ویژن اشتہارات کرنا پر چلا گیا۔

ان کا نام آئی ایم جی ماڈلز کی فہرست میں شامل ہے۔

## اداکاری
انہون نے اپنی اداکاری کا آغاز 2010ء کی بھارتی فلم، **گزارش** سے کیا جس کی ہدایتکاری سنجے لیلا بھنسالی نے کی تھی اور اس میں ایشوریا رائے اور ہریتک روشن نے اداکاری کی تھی۔ مونی کنگنا کی پہلی فلم گوزارش جب ریلیز ہوئی تو وہ اپنے کردار سے مایوس ہوگئیں۔ مبینہ طور پر، اس کے کردار کا ایک بڑا حصہ فلم سے نکال دیا گیا تھا۔ اس معاملے پر بات کرتے ہوئے، انھوں نے کہا، "مجھے گزارش سے وہ کبھی نہیں ملا جو میرے پاس ہونا چاہیے تھا۔ یہ ایک لمبی فلم تھی لیکن آخری لمحات میں اسے مختصر کر دیا گیا۔ لامحالہ میرے سین اور گانوں کا ایک بڑا حصہ چھوڑ دیا گیا۔ جب کہ ایسا بھی کہا گیا کہ فلم گزارش کی شوٹنگ کے دوران، سیٹ پر مونی کنگنا کے رویے کے مسائل کے بارے میں خبریں آنا شروع ہو گئیں تھیں۔ کہا گیا کہ وہ اسسٹنٹ ڈائریکٹرز، میک اپ کے لوگوں، پروڈکشن اسسٹنٹس، اسپاٹ بوائز اور بہت سے لوگوں سمیت عملے کے ہر فرد کے ساتھ برا سلوک کر رہی تھیں۔ یہ خبر ہدایت کار سنجے لیلا بھنسالی تک پہنچیں تو انھوں نے انھیں گانے سے ڈراپ کرنے کا فیصلہ کیا۔ بعد میں، ایس ایل بی کے دفتر نے واضح کیا کہ ایسا کچھ نہیں ہوا تھا۔

## حوالہ جات

## بیرونی روابط
* آفیشل ویب گاہ - مونی کنگنا دتہ
* آئی ایم جی ماڈلز
* 

## مزید پڑھنے
* آسٹریلوی - مونی دتہ جیما وارڈ کو ہندوستان کا جواب ہے۔
* گارڈین یوکے - ووگ ہندوستانی لانچ کے لیے بڑا سوچتا ہے۔
* REDIFF - لکمے فیشن ویک 2009۔
* گیانگورو - کنگ فشر کیلنڈر 2009۔
* نیٹ ورک 18 - مونی دتہ - ہندوستانی سپر ماڈل۔
* REDIFF|GetAhead - مونیکنگنا دتہ۔
* آؤٹ لک انڈیا - ریمپ اسکارچرز۔

زمرہ:غیر موجود سال پیدائش (بقید حیات شخصیات)
زمرہ:فاضل جامعہ دہلی
زمرہ:ضلع کامروپ میٹروپولیٹن کی شخصیات
زمرہ:گوہاٹی کی اداکارائیں
زمرہ:ممبئی کی اداکارائیں
زمرہ:آسام کی خواتین ماڈل
زمرہ:آسامی سنیما کی اداکارائیں
زمرہ:بقید حیات شخصیات
زمرہ:ویکی ڈیٹا سے مختلف مختصر وضاحت
زمرہ:آسام کی شخصیات
زمرہ:1982ء کی پیدائشیں
زمرہ:بھارتی ماڈل
مہیما مکوانہ

**مہیما مکوانہ** (پیدائش 5 اگست 1999) ایک ہندوستانی اداکارہ ہے جو ٹیلی ویژن شوز کے ساتھ ساتھ ہندی اور تیلگو زبان کی فلموں میں بھی کام کرتی ہے۔
## حوالہ جات

زمرہ:تیلگو سنیما کی اداکارائیں
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:ہندی ٹیلی ویژن کی اداکارائیں
زمرہ:اکیسویں صدی کی بھارتی اداکارائیں
زمرہ:1999ء کی پیدائشیں
زمرہ:گجرات، بھارت کی اداکارائیں
زمرہ:ممبئی کی اداکارائیں
زمرہ:ہندی سنیما کی اداکارائیں
زمرہ:بھارتی اداکارہ بچیاں
زمرہ:بقید حیات شخصیات
زمرہ:5 اگست کی پیدائشیں
زمرہ:ممبئی میں پیدا ہونے والی شخصیات
زمرہ:بھارتی ویب سیریز کی اداکارائیں
نینا مانویل

**نینا مانویل** ایک بھارتی ماڈل، ٹیلی ویژن میزبان اور وی جے ہیں۔ 

## ابتدائی زندگی
نینا مانویل 24 اپریل کو ممبئی، بھارت میں پیدا ہوئیں ان کے والد کا تعلق کیرالہ سے تھا اور ان کی والدہ گوا کی رہنے والی تھیں۔ انھوں نے اپنی تعلیم کویت، بحرین اور دبئی میں حاصل کی۔  وہ مٹھی بائی کالج ممبئی سے کامرس میں گریجویشن مکمل کرنے کے لیے ممبئی واپس آئی۔ وہ ایک وکیل بننے کا ارادہ رکھتی تھیں، کیوں کہ انھوں نے لا کالج میں 2 سال مکمل کر لیے تھے۔ ان کی والدہ نے 1995 میں فیمینا لک آف دی ایئر مقابلے کے لیے اخبار میں ایک اشتہار دیکھا۔نینا مانویل کی والدہ نے ان سے کہا وہ اس مقابلے مین ضرور حصہ لیں اس پر نینا مانویل نے اپنی والدہ کی بات مانتے ہوئے اس مقابلے میں حصہ لیا۔ اگرچہ، وہ آخر کار جیت نہیں پائی، لیکن اس مقابلے میں انھیں سپر ماڈل مہر جیسییا نے دیکھا اور انھیں ماڈلنگ کی ترغیب دی۔ اس سے ان کا ماڈلنگ کیریئر شروع ہوا۔  انھوں نے ماڈلنگ کیرئیر کو آگے بڑھانے غرض سے چھ ماہ بعد جی جے اڈوانی لا کالج چھوڑ دیا۔ 

## اداکاری
نینا مانویل نے اپنے ماڈلنگ کیرئیر کا آغاز انسمبل کے لیے ایک شو سے کیا، جو ایک ہاؤٹ کاؤچر اسٹور تھا اور اسے ہندوستان کے سرکردہ ڈیزائنرز نے چنا تھا۔ انھوں نے بہت سارے ریمپ شو کرنا شروع کیے اور اس کے نتیجے میں سان میگوئل، لا مین جینز، باؤش اینڈ لومب، لیویز، کوکا کولا، *[[دی انڈین ایکسپریس]]* اور کوڈک کے ساتھ ماڈلنگ کے معاہدے حاصل کیے۔ انھوں نے بابا سہگل، ریمو اور اینیڈا کے ساتھ ڈیزائنرز اور میوزک ویڈیوز کی شوٹنگ بھی کی ہے۔ انھوں نے سنیت ورما، جے جے والیا، راگھویندر راٹھوڈ اور روی بجاج جیسے ڈیزائنرز کے لیے ریمپ شو کیے ہیں۔  

نینا مانویل کا ٹیلی ویژن کیریئر چھ سال پر محیط ہے اور اس میں تین شوز شامل ہیں جن کی انھوں نے میزبانی کی ہے - زی میوزک پر *نینا ایٹ 9*، زی میوزک پر *مڈنائٹ مینوئل* اور زی کیفے پر *آفٹر آورز۔* وہ چینل وی پر وی جے بھی تھیں، جہاں انھوں نے *لیٹ نائٹ وی* شو کی میزبانی کی۔ 

## ذاتی زندگی
نینا مینوئل نے نیو یارک شہر میں مقیم بزنس مین لو شاہ سے شادی کی  2010 کے اوائل میں جوہو، ممبئی میں جے ڈبلیو میریٹ میں ہندو رسوم کے تحت اور سینٹ پیٹرز چرچ، باندرہ میں مسیحی رسوم کے تحت ان کی شادی ہوئی تھی 

وہ اپنی شادی کے بعد نیویارک شہر چلی گئیں اور فی الحال نیویارک رہتی ہیں اور ممبئیآتی جاتی رہتی ہیں۔  ان کا ایک بیٹا ہے، زین مینوئل شاہ (پیدائش 2015)۔ 

## حوالہ جات

زمرہ:بھارتی خاتون ٹیلی ویژن پیش کنندگان
زمرہ:غیر موجود سال پیدائش (بقید حیات شخصیات)
زمرہ:بقید حیات شخصیات
زمرہ:بھارتی  ٹیلی ویژن پیش کنندگان
زمرہ:ممبئی کی خواتین ماڈل
زمرہ:مٹھی بائی کالج کے فضلا
مسعود اختر

**مسعود اختر **( پیدائش: ساہیوال | وفات: 5 مارچ ،2022ء) پاکستان ٹیلی ویژن ، اسٹیج، تھیٹر اور فلم کے ورسٹائل اور سنئیر اداکار

## پیدائش
مسعود اختر 5 ستمبر 1939ء کو ساہیوال میں پیدا ہوئے۔

## تعلیم
ابتدائی تعلیم مقامی اسکول سے حاصل کرنے کے بعد انھوں نے مری کالج میں داخلہ لے لیا۔ لاہور آئے تو بینک میں ملازمت کے ساتھ ایل ایل بی کیا،
## فنی زندگی
دوران ملازمت ریڈیو پر کام شروع کر دیا، وہاں برجستہ جملوں کی ادائیگی سے تھیٹر پر اداکاری کی دنیا میں قدم میں رکھا۔
1960ء کی دہائی میں فن کارانہ زندگی کا آغاز کیا اور جلد ہی اسٹیج کے مشہور اداکاروں میں شمار ہونے لگے۔ ان کے فن کو نکھارنے میں نذیر ضیغم نے بڑا نمایاں کردار ادا کیا۔ ٹیلی وژن کے متعدد ڈراموں میں بھی کام کیا،

1968ء میں فلمی دنیا میں بھی قدم رکھا۔ انھوں نے پہلی فلم سنگدل میں کام کیا، جو بہت مقبول ہوئی، اس کے بعد درد، دوسری ماں، آنسو، تیری صورت میری آنکھیں، جاپانی گڈی، گھرانہ، میرا نام محبت، بھروسا، انتخاب، نکی جئی ہاں سمیت کئی فلموں میں شاندار اداکاری کے جوہر دکھائے،

انھوں نے کئی فلموں میں ولن کی حیثیت سے بھی کام کیا۔

## اعزاز
حکومت پاکستان نے انھیں 14 اگست 2005ء کو صدارتی تمغہ حسن کارکردگی سے نوازا،

## وفات
5 مارچ 2022ء کو 82 سال کی عمر میں پھپھڑوں کے کینسر کی وجہ سے لاہور میں وفات پا گئے، نماز جنازہ عثمان پارک گلشن راوی
(لاہور) میں ہوئی،

## حوالہ جات

زمرہ:اموات بسبب سرطان ریہ
زمرہ:اردو سنیما میں مرد اداکار
زمرہ:ساہیوال کی شخصیات
زمرہ:پاکستانی مرد فلمی اداکار
زمرہ:پنجاب، پاکستان کے اداکار
زمرہ:اکیسویں صدی کے پاکستانی مرد اداکار
زمرہ:بیسویں صدی کے پاکستانی مرد اداکار
زمرہ:پاکستان میں سرطان سے اموات
زمرہ:1940ء کی پیدائشیں
زمرہ:2022ء کی وفیات
زمرہ:تمغائے حسن کارکردگی وصول کنندگان
زمرہ:ویکی ڈیٹا سے مختلف مختصر وضاحت
زمرہ:پاکستان میں پھیپھڑوں کے سرطان سے اموات
صدف رحیمی

**صدف رحیمی** افغانستان کی ایک خاتون مکے باز ہے۔ انھوں نے 2012ء کے لندن اولمپکس میں مدعو ہونے والی پہلی خاتون مکے باز بن کر اور قومی ٹیم میں پہلی مکے باز خاتون بن کر تاریخ رقم کی۔

## ابتدائی زندگی
رحیمی نے ایک مقابلے میں لیلیٰ علی کی مکے بازی دیکھ کر 14 سال کی عمر میں مکے بازی شروع کی۔ رحیمی کو سابق مرد پیشہ ور مکے باز صابر شریفی نے کوچ کیا، جو اس وقت کابل کے غازی اسٹیڈیم میں 30 افغان لڑکیوں اور نوجوان خواتین کو تربیت دے رہے ہیں۔ تربیت کے لیے رحیمی کو اپنے خاندان سے اجازت لینی پڑی۔ خواتین کے حقوق اکثر طالبان حکمرانی کے تحت محدود رہے ہیں۔ تاہم، رحیمی کا خاندان مکے بازی کے اس کے فیصلے کی بہت حمایت کرتا تھا۔ رحیمی ہفتے میں تین دن غازی اسٹیڈیم میں ایک گھنٹہ تربیت حاصل کرتی اور اپنے گھر میں مشق بھی کرتی ہیں۔

17 سال کی عمر میں رحیمی کو لندن 2012 کے اولمپکس میں حصہ لینے کے لیے وائلڈ کارڈ دیا گیا تھا۔ بدقسمتی سے، رنگ میں ان کی حفاظت کی وجہ سے بین الاقوامی مکے باز ایسوسی ایشن (AIBA) نے فیصلہ کیا کہ رحیمی کو مقابلہ نہیں کرنا چاہیے۔ رحیمی کو 2016 کے ریو اولمپکس میں کوالیفائی کرنے اور لڑنے کی امید ہے۔

## میڈیا کی نمائش
رحیمی اور دیگر افغان مکے بازی خواتین کی کہانی ایک دستاویزی فلم میں سنائی گئی تھی جس کی ہدایت کاری ایریل نصر نے کی تھی اور اسے اینیٹ کلارک نے پروڈیوس کیا تھا۔ دی باکسنگ گرل آف کابل نامی دستاویزی فلم کینیڈا کے بین الاقوامی فلم بورڈ کے لیے بنائی گئی تھی اور اسے کئی اعزازات اور نامزدگیاں ملی تھیں۔

## اقتباسات
"میں فخر سے خواتین اور افغانستان کے لیے لڑوں گی۔"

"پہلی بار میں نے اپنے گاؤں میں کسی کو مارا، میں 11 سال کی تھی۔ یہ دراصل میرا کزن تھا... بعد میں اس نے کہا کہ میں نے اسے اتنا مارا کہ میں مکے باز بن گئی!"

"مجھے یقین ہے کہ مجھے تھیلے کی طرح گھونس دیا جائے گا۔ جیسے میں ایک تکیہ ہوں جس پر تھپڑ مارا جا رہا ہوں... چاہے میں تمغا جیتوں یا نہ جیتوں، میں رنگ میں قدم رکھتے ہی ہمت کی علامت بن جاؤں گی"۔

## حوالہ جات

زمرہ:افغان باکسر
زمرہ:افغان پناہ گزین
زمرہ:افغان خواتین کھلاڑی
زمرہ:بقید حیات شخصیات
زمرہ:خواتین باکسر
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانیہ میں پناہ گزین
زمرہ:1994ء کی پیدائشیں

زمرہ:1990ء کی دہائی کی پیدائشیں
زمرہ:اکیسویں صدی کی افغان خواتین کھلاڑی
نجمہ افضل خان

**ڈاکٹر نجمہ افضل خان** (  ; پیدائش 1 اکتوبر 1952ء) ایک پاکستانی سیاست دان، ڈاکٹر اور مخیر شخصیت ہیں جو مئی 2013ء سے مئی 2018ء تک پنجاب کی صوبائی اسمبلی کی رکن رہی ہیں۔ انھوں نے غریب نوجوانوں کی مدد کے لیے مختلف فلاحی تنظیمیں بھی قائم کی ہوئی ہیں۔

## ابتدائی زندگی اور تعلیم
نجمہ افضل خان ن یکم اکتوبر 1952 ءکو فیصل آباد میں پیدا ہوئیں۔ 

انھوں نے 1976ء میں لیاقت یونیورسٹی آف میڈیکل اینڈ ہیلتھ سائنسز سے بیچلر آف میڈیسن اور بیچلر آف سرجری کی ڈگری حاصل کی۔  1985–86 میں پوسٹ گریجوایٹ میڈیکل انسٹی ٹیوٹ، لاہور سے (چائلدہیلتھ)میں ایک سالہ ڈپلوما حاصل کیا اور 1996ء کے دوران میں نیپا لاہور سے ہسپتال مینجمنٹ کورس کیا۔

## طب اور کاروبار
نجمہ افضل نے اپنے شوہر رانا افضل خان کے ساتھ صحت، توانائی، مینوفیکچرنگ اور رئیل اسٹیٹ کمپنی ساحل گروپ قائم کرنے میں مدد کی۔ انھوں نے فیصل آباد میں ساحل ہسپتال بھی قائم کیا ہے۔ آپ نے 1978–85 کے دوران میں حکومت سعودی عریبیہ، ریاض وزرات صحت میں جنرل فزیشن کے طور پر خدمات انجام دیں۔نجمہ نے 2011ء سے الائیڈاور ڈی ایچ کیو ہسپتال اور نرسنگ اسکول فیصل آباد میں بورڈ آف مینجمنٹ کے رکن کے طور پر خدمات سر انجام دیتی رہیں۔آپ سیاسی سر گرم اور خواتین کے حقوق کے لیے کوشاں ہونے کی حیثیت سے2008-14 کے دوران میں خواتین کرائسزسنٹر مینجمنٹ کمیٹی کی چیئرپرسن رہیں۔2012-13 کے دوران میں زکوٰةوعشر کمیٹی ضلع فیصل آباد کی رکن رہیں۔ آپ 2010 میں مظفر گڑھ اور عیسی خیل میں سیلاب متاثرین کی بحالی میں بھی سر گرم عمل رہیں۔ آپ نے دولت مشترکہ پارلیمانی کانفرنس میں شرکت کے لیے سری لنکا اور ملائشیا کا دورہ کیا۔

## سیاست
وہ 2013 ءکے پاکستانی عام انتخابات میں خواتین کے لیے مخصوص نشست پر پاکستان مسلم لیگ (ن) کی امیدوار کے طور پر پنجاب کی صوبائی اسمبلی کے لیے منتخب ہوئیں۔ 

ان کی شادی مسلم لیگ (ن) کے رہنما اور عباسی کابینہ میں وزیر خزانہ اور اقتصادی امور کے وزیر رانا افضل خان سے ہوئی، جن کی موت27 ستمبر 2019ء ہوئی۔

## اعزازات
نجمہ افضل کو اپنے طبی اور خیراتی کام کے لیے تقریباً 50 اعزازات مل چکے ہیں۔

## حوالہ جات

زمرہ:اکیسویں صدی کی پاکستانی خواتین سیاست دان
زمرہ:خواتین ارکان پنجاب صوبائی اسمبلی
زمرہ:پاکستان مسلم لیگ (ن) کے سیاست دان
زمرہ:1952ء کی پیدائشیں
زمرہ:پنجاب ارکان صوبائی اسمبلی 2013ء تا 2018ء
زمرہ:بقید حیات شخصیات
زمرہ:پنجاب صوبائی اسمبلی کے ارکان نامکمل
زمرہ:ویکی ڈیٹا سے مختلف مختصر وضاحت
زمرہ:پاکستان مسلم لیگ (ن) کے ارکان صوبائی اسمبلی (پنجاب)
ایران میں خواتین

ایران کی پوری تاریخ میں، **خواتین** نے ایرانی معاشرے میں متعدد کردار ادا کیے ہیں اور کئی طریقوں سے اپنا حصہ ڈالا ہے۔ تاریخی طور پر، روایت برقرار رہی ہے کہ خواتین اپنے گھروں تک محدود رہیں تاکہ وہ گھر کا انتظام سنبھال سکیں اور بچوں کی پرورش کر سکیں۔ پہلوی دور کے دوران میں، خواتین کی علیحدگی کی طرف ایک زبردست تبدیلی آئی جب: پردے پر پابندی، حق رائے دہی، تعلیم کا حق، مردوں اور عورتوں کے لیے یکساں تنخواہیں اور عوامی عہدہ رکھنے کا حق، جیسے کئی قانون لاگو ہوئے۔ خواتین نے انقلاب ایران میں بڑھ چڑھ کر حصہ لیا۔ 1979ء میں اسلامی انقلاب کے بعد اپنائے گئے ایران کے آئین کی شق 20 کے مطابق،  شریعت کے تحت مردوں اور عورتوں کے لیے برابری کا اعلان کرتا ہے جب کہ قانونی ضابطے میں شرعی قانون کی پاسداری کو لازمی قرار دیتا ہے۔ شریعت کے مطابق عورت کو مرد کی وراثت میں آدھا حصہ ملتا ہے اور عورت کی دیت بھی آدھی ہے۔ شرعی قانون اب بھی مردوں کے حق میں ہیں، لیکن آئین کی شق 21 کے ساتھ ساتھ پارلیمان سے منظور شدہ چند قوانین خواتین کو کچھ فوائد دیتے ہیں۔ خواتین کو گاڑی چلانے، عوامی عہدہ رکھنے اور جامعہ جانے کی اجازت ہے۔ عوام میں نقاب نہ پہننے پر قانون کے تحت سزا دی جا سکتی ہے۔  اور جب عوام میں ہو تو چہرے اور ہاتھوں کے علاوہ تمام بال اور جلد کو ڈھانپنا ضروری ہے۔

## سیاست

ایران میں خواتین کو راغے دہی کا حق 1963ء میں دیا گیا تھا  انھیں پہلی بار 1937ء میں ایرانی جامعات میں داخلہ دیا گیا تھا  اس کے بعد سے کئی خواتین حکومت یا پارلیمان میں اعلیٰ عہدوں پر فائز ہو چکی ہیں۔ 1979ء کے انقلاب سے پہلے اور بعد میں کئی خواتین کو وزیر یا سفیر مقرر کیا گیا۔ فرخرو پارسا پہلی خاتون تھیں جنھیں 1968ء میں وزیر تعلیم مقرر کیا گیا تھا اور مہناز افخمی کو 1976ء میں خواتین کے امور کی وزیر مقرر کیا گیا تھا۔

کچھ خواتین، جیسے طاہرہ صفر زادہ، معصومہ ابتکار، اعظم طلغانی، فاطمہ ہغتجو، الہٰی کولائی، فاطمہ جوادی، مرضیہ دباق اور زہرا ہنورد انقلاب کے بعد آئیں۔ دیگر ایرانی خواتین، جیسے گولی امیری اور فرح کریمی، مغربی ممالک میں عہدوں پر فائز ہیں۔

اس وقت پارلیمان میں کل 290 ارکان پارلیمان میں سے 17 خواتین ہیں۔  اس تعداد میں پچھلے انتخابات کے مقابلے میں نو خواتین زیادہ ہیں۔

فی الحال ایران میں خواتین کی متعدد سیاسی تنظیمیں فعال ہیں، بشمول:

## مزید دیکھیے
* اندرونی (فن تعمیر)
* فارسی شاعرات کی فہرست

## حوالہ جات

## بیرونی روابط

* ''IranDokht''' - ایک جامع پورٹل اور میگزین
* ایران الیکٹورل آرکائیو - سیاست میں خواتین کا Archived
* ایرانی خواتین کے وسائل
* Qajar Women Archive، ایران میں قاجار دور (1786–1925) کے دوران میں خواتین کی زندگیوں سے متعلق بنیادی ماخذ مواد کا ایک ڈیجیٹل ذخیرہ۔ ہارورڈ یونیورسٹی لائبریری (HUL) کا مرکزی ڈھانچہ آرکائیو کو ایڈجسٹ اور کیٹلاگ کرتا ہے۔
* ''قاجار کے دور میں خواتین کی تعلیم''، *انسائیکلوپیڈیا ایرانیکا*
* ''پہلوی دور اور اس کے بعد خواتین کی تعلیم''، *انسائیکلوپیڈیا ایرانیکا*
* Archived ''ایران کی خواتین'' بہروز رشاد کی سماجی دستاویزی تصاویر
* *ایرانی فوٹوگرافی کی تاریخ۔* *خواتین بطور فوٹوگرافی ماڈل: قاجار کا دور*، بہمن جلالی کی فراہم کردہ تصاویر، ایرانی فنکاروں کی سائٹ، ''کارگاہ''


زمرہ:خواتین بلحاظ ملک
زمرہ:ایرانی خواتین
زمرہ:تاریخ میں خواتین
زمرہ:ایران میں حقوق نسواں
زمرہ:ایران میں انسانی حقوق
زمرہ:تاریخ خواتین بلحاظ ملک
زمرہ:ایرانی ثقافت
زمرہ:نسائیت
زمرہ:تاریخ فارس
فلم میں خواتین

خواتین فلمی صنعت میں تمام کرداروں میں شامل ہیں، بشمول ہدایت کار، اداکار، سینما نگار، فلم پروڈیوسر، نقاد اور فلمی صنعت کے دیگر پیشوں، حالاں کہ تخلیقی عہدوں پر خواتین کی کم نمائندگی ہے۔

زیادہ تر انگریزی زبان کا تعلیمی مطالعہ اور میڈیا کوریج امریکی فلم انڈسٹری (ہالی ووڈ) میں اس مسئلے پر توجہ مرکوز کرتی ہے، حالاں کہ دیگر ممالک میں بھی فلمی صنعت میں عدم مساوات موجود ہے۔  اس کم نمائندگی کو " سیلولائڈ سیلنگ " کہا گیا ہے، جو روزگار کی امتیازی اصطلاح " شیشے کی چھت " کا ایک متغیر ہے۔

فلمی اداکاری میں خواتین کی ہمیشہ موجودگی رہی ہے، لیکن انھیں مسلسل کم پیش کیا گیا ہے اور اوسطاً بہت کم معاوضہ دیا گیا ہے۔  دوسری طرف، فلم سازی میں بہت سے کلیدی کردار کئی دہائیوں تک تقریباً مکمل طور پر مردوں، جیسے ہدایت کاروں اور سینما نگاروں کے ذریعے کیے گئے۔ مثال کے طور پر، 'مکمل ہدایت کار' کا لقب عام طور پر مردوں کو دیا جاتا ہے، یہاں تک کہ خواتین مصنفین بھی ثابت قدم رہتی ہیں اور ان کے ساتھ آگے بڑھتی ہیں۔  حالیہ دنوں میں، خواتین نے ان میں سے بہت سے شعبوں میں قدم رکھا ہے اور اپنا حصہ ڈالا ہے۔ 

## تنخواہ اور نمائندگی
2013ء سیلیولائڈ سیلنگ رپورٹ میں **ٹیلی ویژن اور فلم میں خواتین کے مطالعہ** کے مرکز کی طرف سے کیے گئے سان ڈیاگو سٹیٹ یونیورسٹی میں 2012ء کی 250 سب سے ملکی سطح پر کمانے والی فلموں کے ملازمیں میں 2,813 افراد کے اعداد و شمار جمع کر کے جو رپورٹ تیار کی گئی اس کے مطابق، خواتین کا حساب ہے: 

* تمام ہدایت کار، ایگزیکٹو پروڈیوسر، پروڈیوسر، مصنفین، سنیماٹوگرافر اور ایڈیٹر کا 18% خواتین تھیں۔ یہ 2011ء سے کسی تبدیلی کی عکاسی نہیں کرتا اور 1998ء سے تب تک صرف 1% اضافہ ہوا تھا۔
* تمام ہدایت کاروں کا 9%۔
* 15% مصنفین۔
* تمام پروڈیوسروں کا 25٪۔
* تمام ایڈیٹروں کا 20%۔
* تمام سنیما نگاروں کا 2%۔
* 38% فلموں میں 0 یا 1 عورت کو، 23% نے 2 خواتین کو، 28% نے 3 سے 5 خواتین کو اور 10% نے 6 سے 9 خواتین کو ملازمت دی۔

2019ء کی معلومات میں، ٹیلی ویژن اور فلم میں خواتین کے مطالعہ کے مرکز میں 20 سالوں سے سب سے زیادہ کمائی کرنے والی فلموں اور ٹی وی کے ساتھ خواتین کے روزگار کا مطالعہ کر رہا ہے۔ 2018ء کے مطالعے میں بتایا گیا ہے کہ خواتین کی صورت حال یوں تھی (سب سے ہم 250 فلموں میں سے): 

* 8% ہدایت کار
* 16% مصنفین
* 4% سنیما نگار
* 26 فیصد پروڈیوسر
* 21% ایگزیکٹو پروڈیوسر
* 21% ایڈیٹر۔

سان ڈیاگو اسٹیٹ یونیورسٹی میں ٹیلی ویژن اور فلم میں خواتین کے مطالعے کے مرکز کے مطابق، مرد کردار 2018ء میں بڑی اسکرین کو کنٹرول کرتے رہے۔

* تقریباً 35% فلموں میں 10 یا اس سے زیادہ خواتین کرداروں میں مکالمے کے کردار ہوتے ہیں۔
* تقریباً 82% میں بولنے والے کرداروں میں 10 یا اس سے زیادہ مرد کردار تھے۔

اس میں 2017ء سے اب تک 34 فیصد سے صرف 1 فیصد اضافہ ہوا ہے۔ 2018ء میں سب سے زیادہ کمائی کرنے والی فلموں کا فیصد بڑھ کر 31% ہو گیا جس میں خواتین کا مرکزی کردار تھا لیکن اس سے پہلے یہ 2017ء میں 37% تھا۔ اس سے پتہ چلتا ہے کہ اس میں کس طرح کمی آئی ہے اور میڈیا میں خواتین کو کس طرح کم دیکھا جا رہا ہے۔

* سیاہ فام خواتین کی تعداد 2017ء میں 16 فیصد سے بڑھ کر 2018ء میں 21 فیصد ہو گئی۔
* لاطینی خواتین 2017ء میں 7 فیصد سے کم ہو کر 2018ء میں 4 فیصد رہ گئیں۔
* ایشیائی خواتین 2017ء میں 7 فیصد سے بڑھ کر 2018ء میں 10 فیصد ہوگئیں۔

## مزید دیکھیے
* جنس کی بنیاد پر

## حوالہ جات


زمرہ:جنسی تعصب
زمرہ:نسائیت اور فنون
زمرہ:ملازمت میں امتیاز
زمرہ:فلمی صنعت
زمرہ:ویکی ڈیٹا سے مطابقت رکھنے والی مختصر تفصیل
مریم درانی

**مریم درانی** (پیدائش:1987ء) ایک افغان کارکن اور خواتین کی وکیل ہے۔ 2012ء میں اسے بین الاقوامی ہمت والی خواتین اعزاز ملا۔

## حالات زندگی
مریم درانی حاجی محمد عیسیٰ درانی کی بیٹی ہے اور وہ درانی قبیلے سے تعلق رکھتی ہے۔ اس نے پیام نور اور امریکی یونیورسٹی افغانستان سے گریجویشن کیا۔ اس نے قانون اور سیاسیات اور کاروبار میں ڈگری حاصل کی ہے۔ خواتین کے تئیں علاقے کے انتہائی قدامت پسندانہ نظریہ کے باوجود، درانی قندھار میں ایک رہنما، رول ماڈل اور خواتین کی وکیل کے طور پر کام کرتی ہے۔ پہلی بار 2005ء میں 21 سال کی عمر میں قندھار کی صوبائی کونسل کی رکن منتخب ہوئیں اور 2009ء میں دوسری مدت کے لیے، درانی نے کونسل کی صرف چار خواتین میں سے ایک کے طور پر خدمات انجام دیں اور خواتین کے تحفظات اور خواتین کے نقطہ نظر کو کونسل کی سرگرمیوں اور بات چیت میں لایا۔

جنوبی افغانستان میں ایک نوجوان، ابھرتے ہوئے رہنما کے طور پر، درانی کی ہمت اور افغانستان کی خواتین کے لیے لگن اس کی روزمرہ کی زندگی کے تانے بانے میں شامل ہے۔ درانی نے خواتین کو بااختیار بنانے کے لیے توجہ دلانے والی ایسوسی ایشن کی بنیاد رکھی اور اس کی انتظامیہ کے طور پر کام کرتی ہے اور اس نے قندھار شہر میں خواتین کے مسائل پر مرکوز ایک ریڈیو اسٹیشن مرمن ریڈیو کا انتظام کیا۔ وہ افغان معاشرے میں امن اور خواتین اور لڑکیوں کے حقوق کے ساتھ ساتھ تمام افغان شہریوں کے بنیادی شہری حقوق کے لیے ایک واضح وکیل ہے اور وہ افغانستان میں خواتین کے کردار کے بارے میں ثقافت اور تاثر کو تبدیل کرنے کے لیے پرعزم ہے۔

درانی اس طرح کے طاقتور اور بامعنی کرداروں میں ایک نظر آنے والی عورت ہونے کے خطرات کو سمجھتی اور قبول کرتی ہے اور اسے اپنے قریبی اور بڑھے ہوئے خاندان کی طرف سے بھرپور تعاون حاصل ہوتا ہے جو ان خطرات کا سامنا بھی کرتی ہے۔ چار سال پہلے وہ ایک بم سے قاتلانہ کوشش میں زخمی ہوئی تھی جس نے تقریباً اس کی جان لے لی تھی۔ قندھار کی صوبائی حکومت میں وہ خواتین عہدہ رکھتی ہے، انتہائی غیر معمولی، جنوبی افغانستان میں قدامت پسند اقدار کے پیش نظر ہے، جو طالبان کے خیالات سے متاثر ہے۔ درانی دقیانوسی تصورات اور ثقافتی اصولوں سے انکار کرتی ہے اور ان خواتین کے لیے ایک مضبوط رول ماڈل بن چکی ہے جو اپنے اور اپنے خاندان کے لیے اپنے حالات کو بدلنا چاہتی ہیں۔ وہ قندھاری خواتین کے لیے انصاف، امن، انسانی حقوق اور مجموعی بنیادی آزادیوں کو فروغ دینے کے لیے اپنے عہدے کا استعمال کرتی ہے۔

## حوالہ جات

زمرہ:بقید حیات شخصیات
زمرہ:اکیسویں صدی کی افغان مصنفات
زمرہ:افغان خواتین صحافی
زمرہ:افغان صحافی
زمرہ:اکیسویں صدی کے افغان مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کے افغان سیاست دان
زمرہ:افغانستان میں حقوق نسواں
زمرہ:خواتین صحافی
زمرہ:افغان خواتین
زمرہ:افغان سیاسی خواتین
زمرہ:افغان سیاست دان
زمرہ:افغان حامی حقوق نسواں
زمرہ:فعالیت پسند برائے حقوق نسواں
زمرہ:افغان فعالیت پسند برائے حقوق نسواں
زمرہ:صوبہ قندھار